ผมมีอาการปวดแก้มด้านขวา ปวดข้างเดียวครับ ไม่มีไข้ ก่อนปวดไม่ได้รับการกระแทกครับ ปวดตอนตื่นนอนแบบไม่รู้สาเหตุ ปวดบริเวณไต้กระดูกโหนกแก้ม 1 ซม ตำแหน่งระหว่างกลางของหางตากับติ่งหูครับ บริเวณกล้ามเนื้อ masseter โดยไม่มีปวดฟันไดๆเลยครับ อยากทราบว่าอาการโรคอะไร เกิดจากอะไรแล้ว จะรักษายังไงครับ
 อาการปวดบริเวณหน้าซีกเดียว อาจเกิดได้จาก1.T-M joint arthritis มีการอักเสบของข้อขากรรไกร บดเคี้ยวที่รุนแรง พูดมาก ร่วมด้วย ทำให้อ้าปากแล้วปวด ลามไปถึงเส้นประสาทใกล้เคียง การรักษาทำกายภาพบำบัด ทานยา NSAID2.ไมเกรน Cluster headache Muscle headache Temporal arteritis เกิดจากมีเส้นเลือดหดรัดตัว และอักเสบ บริเวณดังกล่าว ร่วมกับมีต่อมน้ำตาไหล ปวด แบบตุ๊บๆ ตามจังหวะของเส้นเลือด (Pulsating pain) รักษาตามอาการ ให้ยา NSAID Triptan ยาแก้ปวด3. Peripheral neuritis of mandibular N. เกิดจากรากประสาทฟันอักเสบ ฟันผุลามไปใต้โพรงฟัน บางคนมีปวดที่หน้าก่อนมีอาการปวดฟันได้ ทำการรักษารากฟัน ให้ยาต้านจุลชีพ ล้างทำความสะอาดคลองฟัน เอาถุุงหนองออก การนอนทับหน้าด้านเดียวก็อาจทำให้เกิดอาการปลายประสาทอักเสบได้ การรักษาตามอาการให้ยาแก้ปวด ยา NSAID วิตามิน B4. นิ่วในต่อมน้ำลาย Parotid gland อุดตันท่อน้ำลายทำให้ปวดเวลาเคี้ยวกินอาหาร ต่อมน้ำลายต้องหลั่งน้ำลายออกมาไม่ได้ การรักษาต้องทำการ เอานิ่วออก5. Trigeminal neuralgia เกิดจากเส้นประสาทสมองเส้นที่ 5 เส้นย่อยที่มาเลี้ยงใบหน้าข้างแก้มเกิดการอักเสบ มีเส้นเลือดในสมอง ไปกดทับเมื่อใดที่เส้นเลือดนี้มีการกระตุกตามชีพจร ก็จะกระตุ้นให้ เส้นประสาทนี้กระตุกตามไปด้วย ผู้ป่วยจะปวดเหมือนไฟฟ้าช๊อตที่ใบหน้า ข้างแก้ม กล้ามเนื้อใบหน้าจะกระตุกตามไปด้วย การรักษาตามอาการ ให้ยา ถ้าอาการไม่ดีขึ้นต้องทำการผ่าตัด ลดแรงกระตุกจากหลอดเลือดที่มาพาดทับ การตรวจต้องทำ MRI EMG NCV เพือหาสาเหตุและแยกโรคอื่นๆออกจากกัน6. Post herpes neuralgia ปวดที่ใบหน้าหลังจากมีโรคงูสวัด ปวดแบบแสบๆ หาบริเวณได้ไม่ชัดเจน การรักษาให้ยาแก้ปวดตามอาการ วิตามิน B NSAID7.สาเหตุจาก ไซนัสอักเสบ หรือ หูอักเสบ ก็อาจทำให้มีการปวดของข้างแก้ม ใบหน้าบริเวณข้างเคียงได้ การรักษาให้ยาแก้ปวด และยาต้านจุลชีพ8.เกิดจากความเครียดวิตกกังวล ป่วยทางจิตใจ มาแสดงออกทางฝ่ายกายคำแนะนำ ควรทานยาแก้ปวด นอนพัก งดพูดเคี้ยวอาหารแข็งๆ ถ้าอาการไม่ดีขึ้นควรไปพบแพทย์เพื่อการวินิจฉัยที่ตรงกับโรคและรักษาครับ